אביתר בורובסקי

אביתר (נאפו) בורובסקי (ט' בניסן ה'תשמ"ב, 2 באפריל 1982 – כ' באייר ה'תשע"ג, 30 באפריל 2013) היה שחקן תיאטרון ישראלי. נרצח בפיגוע בצומת תפוח בשומרון. נולד וגדל בכפר חסידים, הקטן מבין ארבעה אחים. למד בבית הספר היסודי של כפר חסידים, בישיבה תיכונית "יבנה" בחיפה (עד סוף כיתה י'), בישיבה תיכונית חיספין ובישיבת ההסדר צפת. בישיבת צפת הקים עם חבריו את תיאטרון צפת אשר פעל בשיתוף פעולה עם תיאטרון עכו. שם קיבל גם את הכינוי "נאפו" על שם דמות מהקטקטים. בצה"ל שירת בחיל התותחנים. עם סיום לימודיו בישיבה התחתן עם צופיה. הם גרו תקופה קצרה בצפת, ואז עברו לגור בכפר הנוער הדתי בכפר חסידים שם שימש כמדריך כמשך שנתיים. לאחר מכן עבר הזוג להתגורר ביצהר. עסק ביצירה ומשחק בתחום התיאטרון ובליצנות רפואית מתוך כוונה להכניס את תחום הליצנות הרפואית לבתי חולים חרדיים דבר שעד אז לא היה מקובל שם. בנוסף שימש כמאבטח ביצהר. בתיאטרון צפת: בין השנים 2004–2008 שיחק בהצגות הילדים, ביניהן: "הניצוץ", "מעילים ביום חמסין", ובהצגה "יוסל'ה קמצן קדוש" שכתב הרב עמיר כ"ץ. בסרטי "תהילות" בקולנוע החרדי: שיחק בסרטים "ליל הסדר עם הסולטן" (2002) שכתבו טובה אליהו וסימה גץ וביימה ציפי חורי, "סוד נסתרים" (בהפקת "תהילות" וגל פז) ובסרט "חגים וצוחקים" שביים משה חורי והפיקה חברת תהילות עבור שעלי תורה (לסרט זה בורובסקי היה שותף גם בכתיבת התסריט). בסרטי "ניצוצות של קדושה": ב-2008 שיחק בסרט "אוצר המשלים" שכתבו רענן זיו ויגאל הושיאר. בין השנים 2008–2009 שיחק בעשרות הצגות בתיאטרון רחוב, והשתתף בכתיבה ומשחק במשחק מחשב בנושא ט"ו בשבט באתר ילדים בשם "קומזיץ". בין השנים 2009–2013 שיחק בתיאטרון סצנה של "קבוצת אראל לקידום הנפש והתרבות היהודית". בין ההצגות בהם שיחק: גילם את גורנישט בסדרת ההצגות "צוות תעלומה", ושיחק בהצגות "תפור עליך", "חוויה ירושלמית", "האתרוג מאוזבקיסטן", "להיות כמוני", "אליהו זכור לטוב" (2013, על הרב מרדכי אליהו. מחזאית: אתי אלבוים) ועוד. כמו כן הוא בוגר קורס ללימוד תיאטרון פלייבק, לימד דרמה ושימש כשחקן בלהקת פלייבק של "קבוצת אראל". ב-2011 שימש כשחקן בפרויקט "דרמה ערכית" שביימה רחל מימון שוורץ מטעם מרכז מורשת מנחם בגין. במסגרת פרויקט זה העלה קטעי תיאטרון לפני קהל שוטרים ותחנות משטרה ברחבי הארץ. המטרה שהציבו במטה הארצי של משטרת ישראל הייתה להטמיע את ערכי המשטרה בקרב השוטרים, להעלות סיטואציות מחיי השוטר ולהתמודד עם דילמות. ב-2013 שיחק בהצגה "הקמצן שהפך לקבצן" באספקלריא. שיתף פעולה כשחקן גם עם מעלה - המרכז לציונות דתית ומדרשת עפרה. ביום שלישי כ' באייר ה'תשע"ג, 30 באפריל 2013, סמוך לשמונה בבוקר, שהה אביתר בתחנת ההסעה בצומת תפוח בשומרון לכיוון ירושלים. התנפל עליו מחבל ושלף משקית סכין איתה דקר את אביתר בחזהו מספר פעמים. בעודו שרוע חטף המחבל את נשקו האישי של אביתר ירה באביתר פעם אחת והחל לירות באמצעותו לעבר שוטרי מג"ב שהיו בנקודת הבידוק עד שנתקל במעצור בכלי הנשק, ובמקביל נפגע מירי הלוחמים במחסום. השוטר יחד עם מפקד המחסום רדפו אחריו ולבסוף הצליחו לנטרל אותו. המחבל, תושב הכפר שוויכה באזור טול כרם, פונה לבית החולים בילינסון בפתח תקווה במצב בינוני. מאז ספטמבר 2011, שבו נהרגו אשר פלמר ובנו יהונתן ליד קריית ארבע כתוצאה מאבנים שפלסטינים ידו לעבר רכבם, ועד הירצחו של בורובסקי, לא נרצח אף ישראלי בפיגוע ביהודה ושומרון למשך תקופה של כשנה וחצי הגם שנעשו מספר ניסיונות פיגוע. בתקופה זו כן היו הרוגים במספר אירועי טרור בתחומי מדינת ישראל שכללו הרוגים. המחבל שרצח את אביתר, נאסר בעבר בגין יידוי אבנים ושוחרר לאחר מכן. אביתר נקבר בבית העלמין שבכפר חסידים. לאחר הרצח ביצעו קבוצות של מתנחלים פעולות "תג מחיר" בהן נפצעו פלסטינים רבים. הם יידו אבנים לעבר רכבים פלסטינים, הציתו שדות של פלסטינים ליד צומת חווארה,, רגמו בסלעים אוטובוס שהסיע תלמידות, ניסו להצית מסגד בעוריף, ניפצו זגוגיות של חלונות בבית הספר בכפר ובבתי התושבים, התעמתו עם תושבי ביתילו, יידו עליהם אבנים והשחיתו כלי רכב, ניקבו צמיגי מכוניות וריססו עליהן כתובות נאצה בארבעה מקומות שונים (זובידאת, מרג' נעג'ה, רנתיס ומזרח ירושלים), שברו חלונות זכוכית בבתים, הכו נערות פלסטיניות,, תקפו חיילים ושוטרים, וחסמו כבישים. עשרה מתנחלים נעצרו. ערך מורחב – אביתר (מאחז) בתגובה לרצח הוקם מאחז בשם אביתר על שמו דרומית לכפר ביתא, כשני קילומטר מזרחית לצומת תפוח. מאוחר יותר הרס צה"ל את המקום. לאחר רצח הרב איתמר בן גל בצומת אריאל, עלו שוב תושבים מהאזור לנקודה והקימו בה מבנים. בפברואר 2018 נהרס המאחז בידי כוחות גדולים של צה"ל, משטרה ומג"ב. שישה מבנים פורקו והוחרמו בידי הכוחות. בכ"א באייר ה'תשפ"א, לאחר פיגוע הירי בצומת תפוח בו נרצח תלמיד ישיבת איתמר יהודה גואטה, המאחז הוקם מחדש, ובהמשך פונה בהסכם עם המתיישבים ועבר לשמירת צה"ל עד להסדרת המקום. אחייניתו, מיטב ברק, כתבה את השיר "בדרן רוחני" לזכרו. ב-2013 הקדיש הזמר והיוצר בן ציון בורובסקי, בן דוד של אביתר, את שיר הנושא של אלבומו "חייך" לזכרו. חבריו של אביתר לקבוצת המשחק הקימו לזכרו את אנסמבל נאפולופו (נאפו לא פה). במסגרת זו הם מעלים מופעים שונים בהם השחקנים משתמשים בדמות הבובה שאפיינה אותו, ועוד. ביום ירושלים שחל כשבוע לאחר הרצח, בורובסקי היה אמור להופיע בצעדת ריקוד דגלים שארגנו ועד מתיישבי השומרון, מועצה אזורית שומרון וכפר תפוח, מהיישוב כפר תפוח למאחז "אביתר" שהוקם על שמו בסמוך לצומת תפוח. במקומו הופיעו אנסמבל נאפולופו. אביתר היה נשוי לצופיה ונולדו להם חמישה ילדים. ב-2016 התחתנה צופיה עם אלישיב טנא ונולדו להם בת בשם מעיין, בן בשם ראם אביתר (על שמו) ובת בשם עיינה. מדיה וקבצים בנושא אביתר בורובסקי בוויקישיתוף אביתר בורובסקי, ברשת החברתית פייסבוק אביתר בורובסקי, במסד הנתונים הקולנועיים IMDb (באנגלית) אביתר בורובסקי, באתר "אידיבי", מאגר הידע העברי לקולנוע ישראלי ועולמי אביתר בורובסקי באתר לעד - לזכר האזרחים חללי פעולות האיבה חזקי ברוך, אביתר בורובסקי הובא למנוחות, באתר ערוץ 7, 30 באפריל 2013 ערוץ 7, תיעוד וידאו של אביתר בורובסקי הי"ד, באתר ערוץ 7, 30 באפריל 2013 חדשות 2, ‏ההרוג בפיגוע הדקירה צומת תפוח: אביתר בורובסקי, באתר ‏מאקו‏, 30 באפריל 2013 חיים לוינסון וגילי כהן, בן 30 נדקר למוות בצומת תפוח, המפגע נורה על ידי כוח מג"ב, באתר הארץ, 30 באפריל 2013 אור אלון, חברי המת אביתר, הצחקת אותנו עד מוות, באתר ynet, 2 במאי 2013 יוחאי עופר, לעודד ולשמח: זה היה הייעוד של אביתר בורובסקי, באתר nrg‏, 3 במאי 2013 ידידיה מאיר, יהודי שר בארץ ישראל, באתר ערוץ 7, 13 במאי 2013 אמילי עמרוסי, השליחים של נאפו, באתר ישראל היום, 7 ביוני 2013 nrg יהדות, האזינו: שיר חדש לזכר אביתר בורובסקי ז"ל, באתר nrg‏, 18 באוגוסט 2013 איתי בלומנטל, "המוטו: לשמח". סרט לזכר אביתר בורובסקי, באתר ynet, 22 באפריל 2015 נצחיה יעקב, "ברור לי שאביתר היה רוצה שאמשיך בחיי", באתר ישראל היום, 19 בספטמבר 2017 מוריה קור, תושבי מאחז אביתר: "אם לא העניקו ביטחון, אז לפחות שלא יפגעו בבתים", באתר ישראל היום, 17 ביוני 2021 הודיה כריש חזוני, ‏האישה ששכלה לפני עשור את בעלה, מסתכלת לעצב בעיניים מעמדת הדי ג'יי, בעיתון מקור ראשון, 23 באפריל 2023 חזקי ברוך, אביתר בורובסקי הובא למנוחות, באתר ערוץ 7, 30 באפריל 2013 תלמידי הסדר בתיאטרון צפת, באתר ערוץ 7, 26 במאי 2005 יוחאי עופר, לעודד ולשמח: זה היה ייעוד אביתר בורובסקי, באתר nrg‏, 3 במאי 2013 שמעון כהן, ליצן רפואי חרדי. יש דבר כזה, באתר ערוץ 7, 11 בדצמבר 2013 ערוץ 7, תיעוד וידאו של אביתר בורובסקי הי"ד, באתר ערוץ 7, 30 באפריל 2013 ליל הסדר עם הסולטן באתר "עטרת", המוציאה לאור של הסרט סוד נסתרים באתר "גל פז" חגים וצוחקים - הסרט המלא, סרטון באתר יוטיוב אוצר המשלים - חלק 1 באתר ניצוצות קבוצת אראל, ברשת החברתית פייסבוק אחיה ראב"ד וברית פרץ, אביו של הרוג הפיגוע: תבקש מה' להיות האחרון, באתר ynet, 30 באפריל 2013 פלייר ההצגה "צוות תעלומה בתעלומת ארץ ישראל האבודה" מישהו כמוני, סרטון באתר יוטיוב " אליהו זכור לטוב " הצגה על הרב מרדכי אליהו של קבוצת אראל עם נאפו הי"ד, סרטון באתר יוטיוב מכתב המלצה מרחל שוורץ, בעמוד הפייסבוק של נאפו - אביתר בורובסקי הי"ד https://www.facebook.com/photo/?fbid=500263173372031&set=a.500263156705366 חדשות 2, ‏ההרוג בפיגוע הדקירה צומת תפוח: אביתר בורובסקי, באתר ‏מאקו‏, 30 באפריל 2013 עמיחי רובין, ‏תגובה לרצח בשומרון: יהודים מיידים אבנים על פלסטינים, באתר "סרוגים", 30 באפריל 2013 איתמר פליישמן, אחרי פיגוע הדקירה: חשש מהסלמה בגדה, באתר ynet, 1 במאי 2013 חדשות 2, ‏זעם בעקבות פינוי המאחז על שם אביתר בורובסקי ז"ל: "מעשה פחדני", באתר ‏מאקו‏, 3 במאי 2013 משה נוסבאום, ‏פעולת "תג מחיר" - לעיני המצלמה, באתר ‏מאקו‏, 29 במאי 2013 עדו בן פורת, מאות פקדו את גבעת "אביתר", באתר ערוץ 7, 26 באפריל 2016 מערכת הקול היהודי, מול תל ארומה: דגל גדול הוצב ב'אביתר', 8 במרץ 2020 חדשות כיפה, ‏בצל הפיגוע הקשה | תנועת בני עקיבא, רבנים וותיקי ההתיישבות הגיעו ליישוב החדש אביתר, באתר כיפה, 06 במאי 2021 17:22 היישוב החדש שהוקם לזיכרון ותקומה – ברוכים הבאים לאביתר, באתר ערוץ 20 כאן בונים, באתר ערוץ 7, 27 במאי 2021 יניר יגנה‏, בנט וגנץ אישרו את מתווה הפשרה לפינוי אביתר: התושבים יעזבו עד יום שישי, באתר וואלה, 1 ביולי 2021 בדרן רוחני, סרטון באתר יוטיוב קוביס, זוכרים את אביתר הי"ד - אלבום שירה אופטימי, באתר ערוץ 7, 18 באוגוסט 2013 נאפולופו, ברשת החברתית פייסבוק אסף פני אל, ‏שחנ"ש במוצ"ש: טראומה, באתר כיפה, 24 במאי, 2014 20:41 הלל מאיר, אביתר בורובסקי ז"ל על הבמה, באתר ערוץ 7, 30 ביוני 2013 אריק וייס, סטנדאפיסטים מתנחלים נגד הסטריאוטיפים: "באנו לשמח, בלי פוליטיקה", באתר חדשות 13 (לשעבר ערוץ עשר), 30 ביוני 2013 אמילי עמרוסי, השליחים של נאפו, באתר ישראל היום, 7 ביוני 2013 ידידיה בן אור, אביתר לא יופיע בצעדת אביתר, באתר ערוץ 7, 7 במאי 2013 ישי קרוב, "דרושה תשובה ציונית הולמת", באתר ערוץ 7, 8 במאי 2013 הודיה כריש חזוני, ‏האישה ששכלה לפני עשור את בעלה, מסתכלת לעצב בעיניים מעמדת הדי ג'יי, בעיתון מקור ראשון, 23 באפריל 2023 צופיה, אלמנתו של אביתר בורובסקי, התארסה, באתר "סרוגים", 6 בנובמבר 2016 אלי רוטמן, ‏צופיה בורובסקי שכלה את בעלה בפיגוע, נישאה בשנית וילדה בת, באתר כיכר השבת, 6 באוגוסט 2017 אמיר אלון, "שיבינו שהם לא לבד": יום כיף לאלפי בני ובנות מצווה יתומים, באתר ynet, 10 בספטמבר 2019